**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-2187/2021

**760a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony (tlač 760)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona**, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 760)**

 (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

 Národná rada Slovenskej republiky uznesením č.1094 z 24. novembra 2021 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

 Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 760)**

**prerokovali a odporučili** Národnej rade Slovenskej republiky **schváliť**:

 Ústavnoprávny výbor Národnej rady Slovenskej republiky uznesením č. 427 z 27. januára 2022,

 Výbor Národnej rady Slovenskej republiky pre sociálne veci uznesením č. 158 z 31. januára 2022.

**IV.**

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. I, bode 71 *(§ 170)* sa číslica „24“ nahrádza číslicou „26“ *(2x),* nad slovom „predpisu“ sa odkaz „93adi“ nahrádza odkazom „93adn“ a poznámka pod čiarou k odkazu „93adi“ sa označuje ako poznámka pod čiarou k odkazu „93adn“*.*

Ide o legislatívno-technickú úpravu; ustanovenie sa upravuje/preznačuje s ohľadom na viacero medzičasom prijatých/účinných právnych úprav dotýkajúcich sa predmetného ustanovenia *(zákony č. 126/2021, Z. z., č. 397/2021 Z. z. a č. 454/2021 Z. z.)*.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. I bod 71 *(§ 170)* nadobúda účinnosť dňom vyhlásenia, čo sa premietne do článku o účinnosti.

Navrhuje sa, aby Sociálna poisťovňa údaje vrátane osobných údajov o nemocenskom poistení a dôchodkovom poistení fyzických osôb na účel vystavenia potvrdenia o dočasnej pracovnej neschopnosti (prvé poskytnutie údajov) zaslala Národnému centrum zdravotníckych informácií pred nadobudnutím účinnosti celej úpravy elektronickej dočasnej pracovnej neschopnosti (elektronizácia procesov) z dôvodu nastavenia informačných systémov a spracovania veľkého množstva údajov, a to tak, aby v rámci procesov elektronizácie dočasných pracovných neschopností boli tieto údaje spracované a pripravené v rámci informačných systémov pre lekárov a zároveň aj pre Sociálnu poisťovňu v čase nadobudnutia účinnosti aj ostatných ustanovení.

**Výbor NR SR pre sociálne veci**

**Gestorský výbor odporúča schváliť.**

1. V čl. I, bode 87 § 226 ods. 1 písm. o) sa za slovo „poistencovi“ vkladajú slová „pri dočasnej pracovnej neschopnosti zaznamenanej v systéme elektronického zdravotníctva“.

Vzhľadom na to, že pri technickom riešení dočasnej pracovnej neschopnosti zaznamenanej v systéme elektronického zdravotníctva sú osobitné procesy sprístupňovania údajov nastaviteľné iba pri dočasnej pracovnej neschopnosti zaznamenanej v systéme elektronického zdravotníctva sa navrhuje, aby bolo sprístupňovanie údajov o priebehu konania o nároku na nemocenské, resp. úrazový príplatok a jeho výplatu naviazané iba na dočasnú pracovnú neschopnosť zaznamenanú v systéme elektronického zdravotníctva,
t. j. obdobne, ako je v návrhu zákona navrhnuté sprístupňovanie údajov pri dočasnej pracovnej neschopnosti zaznamenanej v systéme elektronického zdravotníctva pre zamestnávateľa.

**Výbor NR SR pre sociálne veci**

**Gestorský výbor odporúča schváliť.**

1. V čl. I, bode 88 § 226 ods. 1 písm. o) prvom bode sa za slovo „poistencovi“ vkladajú slová „pri dočasnej pracovnej neschopnosti zaznamenanej v systéme elektronického zdravotníctva“.

Vzhľadom na to, že pri technickom riešení dočasnej pracovnej neschopnosti zaznamenanej v systéme elektronického zdravotníctva sú osobitné procesy sprístupňovania údajov nastaviteľné iba pri dočasnej pracovnej neschopnosti zaznamenanej v systéme elektronického zdravotníctva sa navrhuje, aby bolo sprístupňovanie údajov o priebehu konania o nároku na nemocenské, resp. úrazový príplatok a jeho výplatu naviazané iba na dočasnú pracovnú neschopnosť zaznamenanú v systéme elektronického zdravotníctva, t. j. obdobne, ako je v návrhu zákona navrhnuté sprístupňovanie údajov pri dočasnej pracovnej neschopnosti zaznamenanej v systéme elektronického zdravotníctva pre zamestnávateľa.

**Výbor NR SR pre sociálne veci**

**Gestorský výbor odporúča schváliť.**

1. V čl. VIII, bode 4 *(§ 12a ods. 3)* tretej vete sa slovo „Chybne“ nahrádza slovom „Nesprávne.“.

Ide o legislatívno-technickú úpravu; ustanovenie sa spresňuje použitím obsahovo vhodnejšieho/širšieho vymedzenia, keďže slovo „chybný“ sa používa najmä v spojení s „údajom“.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. VIII, bode 14 (§ 49n) sa slová „§ 49m“ nahrádzajú slovami „§ 49n“ a slová „§ 49n“ sa nahrádzajú slovami „§ 49o“ (2x).

Ide o legislatívno-technickú úpravu; text úpravy sa upravuje/preznačuje s ohľadom na medzičasom prijatý zákon č. 532/2021 Z. z. a už existujúce prechodné ustanovenie § 49n.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. IX *[§ 15 ods. 1 písm. ah)]* sa slová „sa na konci pripájajú“ nahrádzajú slovami „sa na konci vypúšťa čiarka a pripájajú sa“.

Ide o legislatívno-technickú úpravu; text úpravy sa spresňuje.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. XI bod 11 *[§5 ods. 6 písm. l)]* znie:

„11. V § 5 ods. 6 písm. l) sa za slovami „Hasičského a záchranného zboru“ vypúšťa odkaz 26 a vkladajú sa slová „lekárovi určenému Národným bezpečnostným úradom, ak ide o príslušníka Národného bezpečnostného úradu a uchádzača o prijatie do služobného pomeru príslušníka Národného bezpečnostného úradu na účely prijímacieho konania26).“.“.

Ide o legislatívno-technickú úpravu; v predmetnom bode sa rozširuje okruh subjektov, ktorým sa sprístupňujú identifikačné údaje osoby a elektronické zdravotné záznamy z elektronickej zdravotnej knižky, nie je však zrejmé umiestnenie odkazu 26 *(odkazuje na § 11 ods. 7 zákona 576/2004 Z. z. v znení neskorších predpisov, ktorým sa obmedzuje právo výberu poskytovateľa zdravotnej starostlivosti pre určené osoby, ak im ho určil služobný orgán alebo služobný úrad)* navrhovanou úpravou sa tento problém odstraňuje.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. V čl. XII, bode 1 sa slovo „citácia“ sa nahrádza slovom „slová“ a slovo „citáciou sa nahrádza slovom „slovami“.

Ide o legislatívno-technickú úpravu; text úpravy sa spresňuje terminologicky.

**Ústavnoprávny výbor NR SR**

**Výbor NR SR pre sociálne veci**

**Gestorský výbor odporúča schváliť.**

1. Čl. XIV znie:

**„Čl. XIV**

Zákon č. 35/2019 Z. z. o finančnej správe a o zmene a doplnení niektorých zákonov v znení zákona č. 319/2019 Z. z., zákona č. 126/2020 Z. z., zákona č. 76/2021 Z. z., zákona č. 186/2021 Z. z. a zákona č. 431/2021 Z. z. sa mení takto:

V § 119 ods. 2 písmeno s) znie:

„s) dodržiavať liečebný režim určený ošetrujúcim lekárom počas dočasnej neschopnosti na výkon štátnej služby pre chorobu alebo úraz a zdržiavať sa na adrese uvedenej na tlačive, ktorým sa potvrdzuje dočasná neschopnosť na výkon štátnej služby pre chorobu alebo úraz, alebo na adrese zaznamenanej v systéme elektronického zdravotníctva133a) v elektronickej podobe a bezodkladne oznámiť služobnému úradu zmenu adresy, na ktorej sa bude zdržiavať počas dočasnej neschopnosti pre chorobu alebo úraz; príslušník finančnej správy je povinný dodržiavať nariadené karanténne opatrenie,“.

Poznámka pod čiarou k odkazu 133a znie:

„133a) § 12a zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.“.“.

*Ide o legislatívno-technickú úpravu; navrhovaná úprava reflektuje* aktuálne znenie predmetného ustanovenia, ktoré bolo k 1. januáru 2022 novelizované medzičasom prijatým zákonom č. 431/2021 Z. z.

**Výbor NR SR pre sociálne veci**

**Gestorský výbor odporúča schváliť.**

**V.**

 **Gestorský výbor** na základe stanovísk výborov k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 760)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

 Gestorský výbor odporúča **hlasovať o návrhoch 1** **až 10** v štvrtej časti tejto spoločnej správy **spoločne** so stanoviskom gestorského výboru **schváliť.**

  **Spoločná správa** výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci
č. 168 z 31. januára 2022.

Týmto uznesením výbor zároveň poveril spoločného spravodajcu **Petra Cmoreja,** aby na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 31. januára 2022

**Vladimír Ledecký v.r**

**predseda výboru**